CO SIE STAŁO?
Co to sie miyndzy nami stało,
że tak sie wszystko pomotlało?
Zgoda, co miyndzy nami była,
dzisio w łostuda sie zmiyniyła.
Ło psinca jakeś sie wadzymy,
ło co – już nawet sami niy wiymy!
Żodne z nos winne sie niy czuje
i winy w drugim upatruje.
Nawet ze sobóm już niy śpiymy,
choć w jednym łożku sie kładymy.
Łodgrodzo sie jedno łod drugiego,
tak, choby łod kogo cudzego!
Jak tyn knółtel przetnóńć wreszcie,
by niy żyć dali jak w herescie?
Wcale niyleko jest sie zmusić
i słowo „wybocz” z sia wydusić!
Myśla, jak wylyźć ze tyj kabały,
by wilk bół syty, a baran cały?
Dyć cołki kónsztik na tym polego,
by uszanować jedyn drugiego!
Pónknóńć sie musi jedyn i drugi,
by spotkać sie w połowie drógi!
Dycki sie nóm to udowało,
czamu niy teroz, co sie stało!?
Autor:B.Smigała
szl_Latn szl_Latn pol_Latn szl_Latn szl_Latn szl_Latn szl_Latn szl_Latn bos_Latn szl_Latn szl_Latn szl_Latn szl_Latn szl_Latn szl_Latn szl_Latn pol_Latn szl_Latn pol_Latn szl_Latn pol_Latn szl_Latn szl_Latn szl_Latn szl_Latn szl_Latn